
EDITORYAL 


Ipagbunyi ang nalalapit 
na ika-50 anibersaryo ng NDFP 


a darating na ika-24 ng Abril, ipagdiwang natin ang ika-50 anibersaryo 
ng National Democratic Front of the Philippines, ang malapad na alyan- 
sang nagbubuklod sa mga rebolusyonaryong organisasyong masa na 
nagsusulong ng pambansa-demokratikong kilusan at sumusuporta sa armadong 


pakikibaka. 


Itinatag ang NDFP pitong buwan 
matapos ipataw ni Marcos I ang ba- 
tas militar, isa sa pinakamadilim na 
yugto sa kasaysayan ng bansa. Nag- 
silbi ang NDFP bilang nagliliyab na 
sulo na nagbigay liwanag sa landas 
ng militante at rebolusyonaryong 
paglaban. Pinatatag ng NDFP ang 
tapang at kalooban ng bayan na 
magpunyagi sa mahirap na landas ng 
pakikibaka patungo sa maaliwalas na 
bukas. 

Binuo ang NDFP Preparatory 
Commission sa inisyatiba ng Partido 
upang tipunin ang mga organisa- 


syong masang napwersang kumilos 
nang lihim dahil sa pagpapataw ng 
pasistang diktadura. Inihanda nito 
ang manipesto ng NDFP at ang 10- 
puntong (malao'y 12-puntong) prog- 
rama na nagsilbing pambuklod sa 
malawak na sambayanan. Sa pagli- 
pas ng panahon, isa-isang nabuklod 
sa NDFP ang mga organisasyong an- 
ti-diktadura. 

Hindi nagtagal, nagsilbi ang 
NDFP bilang bag-as ng mga pakiki- 
bakang bayan at malao'y kikilalanin 
sa buong bansa at daigdig bilang ki- 
natawan ng sambayanang Pilipinong 

lumalaban. Nabuo at sumanib sa 
NDFP ang iba pang lihim na pam- 
bansa demokratikong organisasyong 
masa. Binubuo ito ngayon ng 18 or- 
ganisasyong kumakatawan sa iba't 
ibang mga progresibo at demokrati- 
kong uri at sektor na binubuklod ng 
rebolusyonaryong hangaring waka- 
san ang paghahari ng imperyalismo, 
pyudalismo at burukratang kapita- 
lismo. 

Ang NDFP ngayon ang pinaka- 
konsolidadong bahagi at pinakabakal 
na gulugod ng pambansang nagka- 
kaisang prente. Ito ay isang nagka- 
kaisang prente para sa rebolusyo- 
naryong armadong pakikibaka. Tu- 
nay na ang NDFP ang kalasag ng 
sambayanan, habang sandata nila 
ang Bagong Hukbong Bayan. Duma- 
daloy dito ang malawak na supor- 
tang pampulitika at ma- 
teryal para sa BHB at re- 
bolusyonaryong kilusan. 
Sa pamamagitan ng NDFP 
at ng mga organisasyong 
bumubuo nito, nagkaroon 
ng malawak na pagkilala 
sa armadong pakikibaka 
bilang makatwirang anyo 
ng paglaban sa pasistang 
tiraniya sa ilalim ni 
Marcos at ng mga sumu- 
nod na pseudo-demokra- 
tikong rehimen. 

Sa ibayong pagsulong 
ng digmang bayan sa 
buong bansa, umusbong 
ang mga organo ng ka- 
pangyarihang pampulitika 
sa kanayunan, ang binhi 
ng Demokratikong Gub- 


yernong Bayan ng Pilipinas. Kinaka- 
tawan ito sa kabuuan ng NDFP sa 
pakikipag-ugnayan sa mga kilusan, 
bayan at gubyerno sa ibang bansa. 
Mahusay na itinaguyod at kinatawan 
ng NDFP ang interes ng sambaya- 
nang Pilipino sa pakikipag-usapang 
pangkapayapaan sa Gubyerno ng Re- 
publika ng Pilipinas mula 1987 na 
nagpatampok sa makatwirang mga 
kahingian ng taumbayan at nagbu- 
nga ng ilang makabuluhang kasundu- 
an. 

Malalim ang kabuluhang pangka- 
saysayan ng nalalapit na anibersaryo 
ng NDFP. Sinasagisag nito ang mahi- 
git limang dekadang walang puknat 
na pakikibaka ng sambayanan para 
sa pambansang kalayaan at tunay na 
demokrasya. Ang labis na pagdurusa 
ng mayorya ng masang Pilipino sa 
ilalim ng kasalukuyang papet at pa- 
sistang rehimeng US-Marcos II ay 
nagdidiin sa pangangailangang iba- 
yong palakasin at palawakin ang 
NDFP at mga kaanib nitong organi- 
sasyon, ang mga pakikibakang masa 
at ang rebolusyonaryong armadong 
pakikibaka sa buong bansa. 

Sagad-sagad ang pagmamanik- 
luhod ni Ferdinand Marcos Jr sa geo- 
pulitikal, pang-ekonomya at pangmi- 
litar na interes imperyalismong US. 
Kalayaan, kabuhayan at buhay ng 
mga Pilipino ang inihahain niya kapa- 

lit ng puhunan, ayudang militar at 
mga pautang. 

Sa lalong pagtutulak ni Marcos 
ng mga patakarang neoliberal, kali- 
wa't kanan ang pagkamkam at pag- 
huthot ng mga dayuhang monopol- 
yong kapitalista sa mga pinagkuku- 
nan ng kabuhayan ng masang anak- 
pawis. Dinadagit at dinadambong 
ang mga kabundukan, malawak na 
kalupaan, maging mga karagatan. 
Winawasak ang kapaligiran, at tina- 
taboy at pinagkakaitan ang masang 
magsasaka, mangingisda at iba pang 
anakpawis ng kanilang ikinabubuhay. 
Upang akiting mamuhunan ang mga 
dayuhang “malalaking kapitalista, 
nagtetengang-kawali siya sa sigaw 
para sa umento ng mga manggagawa 
at karaniwang mga kawani sa harap 
ng walang-patlang na pagsirit ng 
presyo ng pagkain at mga bilihin. 

Sa ilalim ng Enhanced Defense 
Cooperation Agreement (EDCA), su- 
nud-sunuran si Marcos sa imperya- 
lismong US sa pagbubukas ng karag- 
dagang apat na lokasyon (mula lima) 
para sa pagtatayo ng mga base mili- 
tar at pasilidad ng US. Dalawa nito 
ay sa Cagayan, isa sa Isabela at isa 
sa Palawan. Dagdag na piyesa ang 
mga ito sa estratehiya ng US na pali- 
butan at upatan ang imperyalistang 
karibal nitong China. Bahagi ang Pili- 
pinas ng tinatawag ng US na "First 

Island Chain" o kawing ng mga isla 
kung saan nagtatayo ito ng lambat 
ng mga lunsaran ng misayl na naka- 
tutok sa China. Dahil sa EDCA, 
maaaring mag-imbak ang US ng mga 
armas nukleyar o kahit pa anong 
sandata na hindi man lamang nala- 
laman ng mga Pilipino. Idinadawit 
ng mga ito ang Pilipino sa gerang 
hindi naman kanila, at ginagawang 
posibleng target ang Pilipinas ng 
anumang aksyon o kontra-aksyon ng 
China. 

Sa harap ng mga ito, kaila- 
ngang-kailangang buklurin ang sam- 
bayanang Pilipino sa ilalim ng ban- 
dera ng patriyotismo at tunay na 
demokrasya, upang ipagtanggol ang 
buhay at kalayaan ng bansa. Dapat 
makibaka sa lahat ng posibleng lara- 
ngan ng paglaban, pakilusin ang pi- 
nakamalaking bilang ng mamama- 
yan, at ipamalas ang kanilang lakas 
na baguhin at ukitin ang sariling lan- 
das ng kasaysayan. 

Hindi matatawaran ang gagam- 
panang papel ng NDFP upang tipu- 
nin ang lakas ng sambayanan at lik- 
hain ang makapangyarihang dalu- 
yong ng protesta at paglaban. 

Dapat ubos-kayang palaganapin 
at buklurin ang sambayanan sa ba- 
tayan ng pambansa-demokratikong 
programa ng NDFP. Pangunahin 
itong nakatuon sa pagwawakas ng 
naghaharing sistemang malakolon- 
yal at malapyudal, at sa pagpapala- 
ya ng bayan mula sa dayuhang pag- 
hahari at kontrol. Ito ang salalayang 
kundisyon upang baguhin ang takbo 
ng kapalaran ng mga Pilipino, waka- 
san ang ilandaang-taong kasaysayan 
ng kaapihan at pagkabusabos, at 
dalhin ang bayan sa bagong kabana- 
ta ng pagsulong at kaunlaran. 

Walang kasingsidhi ang hanga- 
rin ng sambayanang Pilipino para sa 
tunay na kalayaan at demokrasya. 
Hindi ito mapupuksa kahit ng brutal 
na terorismo ng papet na estado. 
Humalaw tayo ng lakas at inspira- 
syon sa libu-libong Pilipinong nag-a- 
lay ng kanilang buhay sa ilandaan 
taon nang rebolusyonaryong pakiki- 
baka. Buong-puso nating ialay ang 
lahat para paglingkuran ang samba- 
yanan. [as] 

Magkakasunod na taktikal na opensiba 
ng BHB sa Masbate \- Vi | na / 


M] satatesurod na gerilyang aksyon 
ang inilunsad ng mga yunit ng Ba- 


gong Hukbong Bayan 


militar sa prubinsya. 


Hindi bababa sa 20 pwersa ng 
berdugong 2nd IB, CAFGU at mga 
pulis ang napatay sa apat na ak- 
syong gerilya ng mga Pulang mandi- 
rigma sa tatlong bayan ng prubin- 
sya. 

Una sa serye ang koordinadong 
aksyong gerilya sa Barangay Locso- 
an, Placer at Barangay Gaid, Dima- 
salang noong Marso 22. Napatay sa 
mga armadong aksyon ang 10 tropa 
ng 2nd IB at pulis habang hindi ba- 
baba sa pito ang nasugatan. Ilan sa 
mga sugatan ay namatay rin kina- 
launan. 

Noong Marso 24, pinasabugan 
ng mga operatiba ng BHB ang de- 
tatsment ng CAFGU sa Barangay 
Manlut-od, Placer. Isinagawa ang 
operasyon ng alas-11 ng gabi na iki- 
nagulantang ng mga armadong 
pwersa ng kaaway sa detatsment. 
Apat na sundalo at tauhan ng 
CAFGU ang napatay. Winasak din ng 
mga operatiba ng BHB ang tatlong 
kubo ng naturang detatsment. 

Sinundan ito ng isa pang opera- 
syong demolisyon noong Marso 27 
ng BHB sa Barangay Marcella, Uson 
laban sa Task Force Sagip na binuo 


(BHB)-Masbate 
noong huling hati ng Marso. Bahagi ang 
mga ito ng pagsisikap ng hukbong bayan 
na ipagtanggol ang masang Masbatenyo 
at lansagin ang umiiral na paghaharing 

ni Marcos Jr. Samantala, iniulat 
ng yunit ang aktibong depensa nito 
laban sa umaatakeng pwersa ng 2nd 
IB sa Barangay Villahermosa, Cawa- 
yan noong Marso 20. Napatay dito 
ang kumander ng umaatakeng yunit 
ng AFP. 


Paglabag ng AFP sa 
internasyunal na makataong batas 

Sa kasagsagan ng mga aksyong 
gerilya ng BHB, nagpakalat ng kasi- 
nungalingan ang AFP na umatake 
diumano ang BHB malapit sa paara- 
lan. Inulit-ulit pa ng kalihim ng De- 
partment of Education (DepEd) na si 
Sara Duterte ang kasinungalingang 
ito. 

Ang totoo, malayo sa sibilyang 
populasyon at mga eskwelahan ang 
naganap na mga sagupaan sa pagi- 
tan ng BHB at AFP. Pero dahil sa 
matinding pagkagulantang at takot, 
nagsitakbuhan ang mga pwersa ng 
2nd IB at nagpaputok sa loob ng 
mga eskwelahan sa dalawang bara- 
ngay. Noong Marso 20, nagpaputok 
ng baril at nagpasabog ng M203 ang 
mga sundalo malapit sa Villahermo- 


Ambus, inilunsad ng BHB sa Albay at Quezon 


INAMBUS AT NAPATAY ng Bagong Hukbong Bayan (BHB)-Albay ang 
isang pulis paniktik sa Sityo Agna, Homapon, Legazpi City noong Abril 
5. Nasamsam sa kanya ang isang pistolang 9 mm. 

Sa Quezon, tinambangan ng BHB ang 85th IB sa Barangay Vista 


Hermosa, Macalelon noong Marso 24. Dalawa ang kaswalti sa 85th IB. 
Samantala, apat ang napatay at tatlo ang nasugatan sa 10th 
Special Action Battalion ng PNP sa aktibong pagdepensa ng BHB-Min- 
doro sa Sityo Naksib, Barangay Sta. Cruz, Bongabong, Oriental Mindoro 
noong Marso 15. 


ANG BAYAN Abril 7, 2023 


ay so National High School sa 

Cawayan. Noon namang 

Marso 22, umatras sa Locso- 
an National High School ang tropa 
ng militar at pulis matapos maeng- 
kwentro ng BHB. Nagdulot ang mga 
insidenteng ito ng matinding takot 
sa mga estudyante at guro. 

Kinutya ng Pambansang Kati- 
punan ng mga Magbubukid (PKM) 
sa isla ang nakakalat na tropa ng 
AFP-PNP-CAFGU na anito'y “bahag 
ang buntot” at “nangangatog ang 
tuhod.” Ginagamit nila ang mga si- 
bilyan, kahit mga bata, bilang pa- 
nanggalang para hindi sila atakehin 
ng BHB. 

Samantala, inaresto ng mga 
pulis ang apat na sibilyan sa bayan 
ng Cawayan sa akusasyong “pina- 
tuloy” nila ang mga Pulang mandi- 
rigma sa kani-kanilang mga bahay 
isang araw bago ang mga sagupa- 
an. Sinampahan ang apat ng kasong 
pagpatay. 

Para ibayong maghasik ng takot 
at lagim sa prubinsya, nagbuhos ng 
karagdagang 500 tropa ang AFP sa 
tabing ng pagtatanggol sa kagali- 
ngan ng mga estudyante at guro. 
Dagdag ang mga ito sa hindi baba- 
ba sa limang batalyon ng militar at 
pulis na dati nang naghahasik ng 
terorismo sa hanay ng masang 
Masbatenyo. 

Ayon sa BHB-Masbate, layunin 
ng bagong pakat na tropang militar 
na protektahan ang interes ng ma- 
lalaking negosyo, kumpanya sa 
pagmimina at mga proyektong eko- 
turismo na nakapamiminsala sa ka- 
galingan ng masang Masbatenyo. W 


Wawa-Tayabasan Dam, salot sa kalikasan 
at mamamayan ng Rizal 


[e sundalo ang napatay nang tambangan ng Bagong Hukbong Bayan- 
Rizal ang mga tropa ng 80th IB na nagsisilbing gwardya ng Wawa Bulk 
Water Supply Project, tinaguriang Wawa-Violago Dam sa lokalidad. Naganap 
ang ambus sa Sityo Karayupa, Barangay San Rafael, Rodriguez noong Marso 
31. Sinundan pa ito ng aktibong depensa ng BHB noong Abril 1 sa Sityo 
Makopoy, Baragay Mascap, Montalban kung saan dalawang sundalo ng 2nd ID 


ang napatay. 


Mula pa Pebrero nag-oopera- 
syon ang mga sundalo sa mga bara- 
ngay na saklaw ng Wawa-Tayabasan 
Dam na mayor na bahagi ng Wawa 
Bulk Water Supply Project. Laganap 
ang panggigipit at pagmamanman sa 
mga residente na tutol sa proyekto 
at tumatangging umalis sa kanilang 
mga tirahan at sakahan. 

Ang Wawa Bulk Water Supply 
Project ay proyekto ng Wawa JVCo, 
sosyohan ng malaking burgesya at 
kroning si Enrique Razon Jr. at Oscar 
Violago ng San Lorenzo Ruiz Buil- 
ders and Developers. Pinopondohan 
ito ng mga utang mula sa China sa 
kundisyong mga kumpanyang Chine- 
se ang makikinabang sa proyekto. 
Isa rito ang PowerChina na naka- 
kontrata para sa disenyo, pagsuplay 
ng materyal at konstruksyon ng 
dam. Tulad ng Kaliwa Dam, isa ito sa 
mga “flagship” ng programang 
Build, Build, Build ng rehimeng Du- 
terte na ibinubwelo ngayon ng rehi- 
meng Marcos. 

Paspasan ang pagtatayo ng da- 
lawang dam. Noong Hunyo 2022, pi- 
nasinayaan ni Razon ang Tayabasan 
Weir (mababang dam na may taas 
na 25 metro) na Phase I ng proyek- 
to. Iniraratsada ngayon ang 
konstruksyon ng mas 
malaki at mas mapa- 
minsalang Upper Wa- 
wa dam na sumasak- 
law sa lupang ninuno 
ng mga Dumagat/Re- 
montado. Walang pa- 
tid na 24 oras na bi- 
nubuldoser ang mga 
sakahan sa paligid ng 
proyekto. Tuluy-tuloy 
din ang pasabog sa 


4 


kabundukan. 

Magsusuplay ang dalawang dam 
ng halos 600 milyong litrong tubig 
kada araw sa Manila Water Corpo- 
ration, isa sa dalawang kunsesyuner 
ng maiinom na tubig sa Metro Mani- 
la. Ang kumpanyang ito na notoryus 
sa kapalpakan sa serbisyo at mata- 
taas na singil ay pag-aari rin ni 
Razon. 

"Nagsimula noong isang taon pa 
ang pwersahang pagbili (ng JVCo) 
ng mga lupang tirahan at sakahan, " 
salaysay ng isang residente sa lugar. 
"Sa ilang bahagi ng San Rafael ay 
marami na ang napwersang magpa- 
bayad dahil sa panggigipit sa kani- 
la.” Aniya, ang ibang nagbenta ay 
bumili ng lupa sa ibang sityo na sa- 
saklawin din para sa proyekto. “Dis- 
mayado sila dahil nahagip pa din sila 
sa mga lilipatan nila." 

Ang alok ng JVCo sa mga mag- 
sasaka ay P50 kada metro kwadrado 
lamang o P500,000 kada ektarya. 
Bukod pa ito sa bayad sa kanilang 
mga palayan, halaman at bahay. Pe- 
ro may mga magsasakang ginipit pa- 
ra tumanggap ng bayad na mas ma- 
baba rito. Sa takot na mapalayas sila 
nang wala ni singko na makukuha ay 
nakipagkasundo sila kahit masama 


ken 

sa kanilang loob. Pagdadahilan ng 
kumpanya, lupang pampubliko ang 
kinatitirikan ng kanilang mga bahay 
at sakahan kaya wala silang kara- 
patan dito. 

Liban sa mga magsasaka at ka- 
tutubo, malaki ang epekto ng pro- 
yekto sa kabuhayan ng mga umaasa 
sa lokal na turismo sa Wawa Dam 
sa Montalban at mga hiking trail sa 
San Mateo. Libu-libong lokal na tu- 
rista ang dumadayo rito dahil mala- 
pit lamang ito sa Metro Manila. Na- 
sa gitna ito ng Mt. Pamitian at Mt. 
Binacayan at mayroong maraming 
gorge at kweba na pasyalan ng mga 
nagmamahal sa kalikasan. Daanan 
din ito tungong Mt. Purro, Barum- 
bibit Falls, Balon, Lanawan at Ka- 
pananan, mga nilalakarang daan sa 
Sierra Madre. 

Simula Marso noong nakaraang 
taon, ipinagbawal na ng JVCo ang 
turismo sa Wawa. Lubos itong na- 
kaapekto sa mga residenteng nag- 
tatrabaho bilang mga tourist guide. 
Sa Casile pa lamang, mayroon 55 
na tourist guide. Kumikita sila ng 
arawang abereyds na P1,000 mula 
Lunes hanggang Biyernes, at abe- 
reyds na P2,000 tuwing Sabado at 
Linggo. Sa loob ng isang taon, 
maaaring umabot sa P469,000 ang 
kayang kitain ng isang tourist gui- 
de. 

Bukod sa mga tourist guide, 
mawawalan din ng hanapbuhay ang 
mga may-ari ng mga cottage, bang- 
kero at mga drayber ng traysikel na 
umaasa sa lokal na turismo. Hin- 
di malayo sa kinikita 
ng mga tourist guide 
ang kinikita nila. 

Karamihan sa ka- 
nila ay binayaran na 
- ng kumpanya ng 
P100,000 kada isa 
JX para lisanin ang lu- 
gar. Sangkapat la- 
mang ito sa kaya ni- 
lang kitain kapag ma- 
natili sila sa lugar. Œ 

Mga armadong aksyon ng BHB-Negros 


[ nilunsad ng Bagong Hukbong Bayan (BHB)-Central Negros ang tatlong ge- 
rilyang aksyon noong ikalawang hati ng Marso bilang tugon sa dagdag na 


pwersang militar sa isla. 


Noong Marso 20, pinaputukan 
ng BHB ang detatsment ng 7th Re- 
gional Mobile Force Battalion sa Sit- 
yo Hinugpayan, Barangay Luz, Gui- 
hulngan City, Negros Oriental. Na- 
sugatan dito ang dalawang pulis. Pi- 
naputukan din ng BHB ang de- 
tatsment ng 62nd IB sa Barangay 
Sikatuna Proper, Isabela, Negros 
Occidental sa araw ding iyon. 

Samantala, dalawang maiksing 
armas ang nasamsam ng BHB mula 
sa mga armadong maton at mang- 
aagaw ng lupa sa Sityo Manlama, 
Brgy Montilla, Moises Padilla, Neg- 
ros Occidental noong Marso 30. 


Ibayong militarisasyon 

Binweltahan ng BHB-Negros ang 
binuong task force ni Ferdinand 
Marcos Jr na para umano "panatil- 
hin ang kapayapaan at kaayusan" sa 
buong isla. Ginamit ng rehimen ang 
pagpatay kay Negros Oriental 
Governor Roel Degamo noong Marso 
para magpakat dito ng dagdag na 
pwersang militar. Tiyak na magha- 
hatid ito ng ibayong terorismo at la- 
gim sa lugar. 

Unang ipinag-utos ng rehimeng 
Marcos noong Marso 10 ang pagbu- 
buo ng task force na kabibilangan ng 
dalawang brigada at anim na batal- 


yon ng PNP at ng AFP. Ginawang 
pormal ang atas nang pirmahan niya 
ang Administrative Order No. 6 
noong Abril 3. 

Idinagdag sa isla ang 50-kata- 
ong kasapi ng Light Reaction Com- 
pany, yunit na sinanay ng US at 
sangkot sa paghahasik ng lagim sa 
Marawi City. Dumating na rin noong 
Marso sa Negros mula sa Bohol ang 
47th IB. 

Ang kautusan ni Marcos ay 
pumatong sa Memorandum No. 32 
ng rehimeng Duterte na nagresulta 
sa kahindik-hindik na mga krimen 
laban sa mamamayan ng Negros. 

Kabilang dito ang maramihang 
pagpatay sa mga magsasaka sa 
tinaguriang Oplan Sauron 1 at 2 
noong 2018 at 2019. [a5] 


Mataba ang lupa sa NCMR para sa armadong rebolusyon 


SN anibersaryo ng Bagong Hukbong Bayan noong Marso 29, inatasan ng 
Komite ng Partido Komunista ng Pilipinas sa North Central Mindanao sa 
mga yunit ng Bagong Hukbong Bayan sa ilalim nito na pahigpitin ang hawak sa 
mga prinsipyo sa gerilyang pakikidigma. Panawagan nito ang paglulunsad ng 
mga taktikal na opensiba at paggapi sa nakapokus na mga operasyon ng kaa- 


Way. 


Sa nakarang limang taon, hina- 
rap ng PKP at BHB-NCMR ang mati- 
tinding operasyon ng Armed Forces 
of the Philippines na naglayong ga- 
piin ang rebolusyonaryong kilusan sa 
rehiyon. Gumamit ito ng maraming 
tropa at modernong mga armas tu- 
lad ng drone, fighter jet, helikopter 
at artileri. Matingkad ang terorismo 
ng estado sa rehiyon, kung saan na- 
ging gawi ng estado ang hulihin, idi- 
tine at ipailalim sa matinding pre- 
syur ang rebolusyonaryong mga ina 
at kanilang mga anak, pananakot at 
pagsampa ng gawa-gawang kaso sa 
mga pamilya ng mga martir na man- 
dirigma, pagpaslang sa mga sibilyan, 
pananakot at panghahalughog sa 
mga bahay ng mga masa, iligal na 
detensyon, pagblokeyo sa pagkain, 
at marami pang paglabag sa karapa- 
tang-tao. 

Isinasagawa ang lahat ng ito sa 

gitna ng krisis sa kabuhayan ng ma- 
mamayan na nagdulot ng malawa- 
kang gutom at paghihirap sa rehi- 
yon. Malawakan ang pagpapalayas 
sa mga magsasaka at pang-aagaw 
ng kanilang mga sakahan para sa 
ekspansyon ng mga komersyal na 
plantasyon. Kabilang dito ang pag- 
tataboy sa mga magsasaka sa Malit- 
bog, Bukidnon para bigyan-daan ang 
plantasyon ng kamoteng-kahoy ng 
San Miguel Foods Inc: pagdemolis sa 
mga magsasaka sa Balingasag, Mi- 
samis Oriental para sa ekspansyon 
sa plantasyon sa pinya sa Del Monte: 
at marami pang iba. Laganap ang 
panggigipit ngayon sa mga barangay 
ng Manalog, Kibalabag, Silae at Mig- 
lamin sa Malaybalay City dahil sa 
planong pang-agaw ng Del Monte sa 
6,000 ektaryang lupa na balak ni- 
tong gawing plantasyon ng pinya, 
papaya at abokado. 


Dagdag na pasakit sa mga mag- 
sasaka ang bagsak na pagbili sa ka- 
nilang mga produkto habang sumisi- 
rit ang presyo ng batayang mga bili- 
hin. Sa nakaraang taon, nasa 
P22-P26 lamang kada kilo ang bili- 
han ng goma. Ang presyo ng abaka 
ay nasa mababang P48-P60 kada ki- 
lo lamang, at ang mais ay nasa P15- 
P22 kada kilo. 

Para sa Region X, itinakda sa ba- 
tas ang minimum na sahod na P390 
kada araw para sa mga manggaga- 
wang di agrikultural at P375 para sa 
mga manggagawa sa agrikultura. Sa 
aktwal, nasa P250-P300 lamang ang 
natatanggap ng mayorya dahil sa is- 
kemang kontrakwalisasyon. 

Maraming magsasaka ngayon sa 
rehiyon ang patuloy na naggigiit ng 
kanilang karapatan sa lupa sa pama- 
magitan ng sama-samang bungkalan 
at okupasyon, pagkumpronta sa mga 
negosyo at panginoong maylupa at 
iba pang paraan. Mula sa mga 
pakikibakang ito'y lumilitaw ang mga 
kabataang bagong mandirigma ng 
BHB. Pinatutunayan nito na makata- 
rungan at mahalaga ang pagrerebo- 
lusyon ng mamamayan. [29] 

Ika-54 anibersaryo ng BHB, ipinagdiwang 


asaw sa buong bansa at maging sa ibayong dagat ang ika-54 ani- 
bersaryo ng Bagong Hukbong Bayan (BHB) noong Marso 29. Inilunsad ang 
mga aktibidad sa mga larangang gerilya ng BHB, mga sikretong pagtitipon ng 
mga alyadong organisasyon ng National Democratic Front of the Philippines 
(NDFP) sa mga sentrong bayan, at mga pulong at asembliya sa ibang bansa ng 
mga sumusuportang organisasyon sa digmang bayan sa Pilipinas. 


Sa pahayag ng Komite Sentral 
ng Partido Komunista ng Pilipinas, 
pinarangalan nito ang mga dakilang 
martir at Pulang mandirigma ng 
BHB na nag-alay ng kanilang buhay 
para sa demokratikong rebolusyong 
bayan. Nanawagan ang Partido sa 
BHB na "palagablabin at ikalat ang 
apoy ng digmang bayan para sa 
pambansang kalayaan at demokra- 
sya." 

Ayon sa Komite Sentral, mata- 
tag na sumulong at pinangibabawan 
ng BHB ang lahat ng disbentahe at 
mga pagkabigo sa lahat ng yugto sa 
kasaysayan ng 54 taong paglaban 
nito. "Binigo nito ang magkakasu- 
nod na kampanya ng kaaway ng 
pagkubkob at armadong pagsupil," 
dagdag pa ng Partido. 

Samantala, sa pahayag ng mga 
komite ng Partido sa North Central 
Mindanao Region, Southern Tagalog 
Region at Mindoro Island, inilatag 
nito ang mga lokal na tagumpay ng 
BHB sa eryang saklaw ng opera- 
syon. Naglabas din ng pahayag ang 
kumand ng BHB sa isla ng Panay, 
Southern Panay, mga kumand sa la- 
rangan sa isla ng Negros, Masbate, 
Camarines Sur at Camarines Norte, 
Batangas, Surigao del Sur at mga 
balangay ng NDF sa Ilocos, Cavite, 
Laguna, Palawan at iba pa. 

Iniulat ng kumand ng BHB- 
Central Negros ang naabot nitong 
mga tagumpay sa nagdaang taon. 
Lumawak ang baseng masa ng lara- 
ngan nang ilang ulit 
at inaabot ng mga 
operasyon nito 
ang hindi bababa 
sa 400 sityo sa 
walong bayan. 
Nakapagrekrut 
din ito ng mga 
bagong Pu- 

lang mandirigma mula sa mga inte- 
lektwal na kabataan sa kanayunan. 
Patuloy ding lumawak ang mga yunit 
ng milisyang bayan sa larangan na 
binubuo ngayon ng daan-daang mga 
magsasaka. 

Sa ibang mga larangan sa buong 
bansa, iniulat ng mga yunit ang pag- 
lulunsad ng maraming bats ng mga 
Pampartidong pag-aaral, mga serbi- 
syong medikal, at iba pang serbi- 
syong panlipunan sa mga saklaw na 
erya. Nailunsad ang mga ito kahit pa 
humarap sila sa brutal na nakapokus 
na operasyong militar sa mga lara- 
ngang gerilya. 

Nakapagtipon ang mga Pulang 
mandirigma at masa sa Camarines 
Norte, Central Negros at South 
Central Negros at iba pang lugar 
para sa anibersaryo. 

Sa Eastern Visayas, naisagawa 
ang pagdiriwang sa kabila ng pag- 
dagdag ng tatlong batalyon sa na- 
karaang apat na buwan. Isinagawa 
ng mga mandirigma ang 21-gun sa- 
lute para sa Kasamang Jose Maria 
Sison, sa mga namartir na mga 
myembro ng Komite Sentral at mga 
martir ng isla. 

Naitaguyod ng hukbong bayan 
at masa ang aktibidad nang lingid sa 
mga mata at tenga ng kaaway. 
Nakapaglunsad sila ng mga kultural 
na pagtatanghal at magsalu-salo sa 
simpleng mga pag-kain at kakanin. 

Sa Metro Manila, naglun- 
sad ng iglap-protesta 


ang mga kasapi ng Katipunan ng 
mga Gurong Makabayan (Kaguma) 
noong Marso 25 at mga myembro 
ng Kabataaang Makabayan noong 
Abril 2. Nagkaroon naman ng sikre- 
tong pagtitipon ang mga myembro 
ng Liga ng Agham para sa Bayan. 

Sa mga araw bago ang aniber- 
saryo, isinagawa ng mga alyadong 
organisasyon ng NDFP ang pagsa- 
sabit ng mga balatengga, pagpipin- 
ta at pamamahagi ng polyeto para 
sa digmang bayan sa Metro Monila, 
Cebu City, sa mga prubinsya ng 
Rizal, Laguna, Iloilo, Agusan del 
Sur at Surigao del Sur. Sa labas ng 
bansa, isinagawa ito sa Ireland. 

Sa ibayong dagat, pinanguna- 
han ng Friends of the Filipino Peop- 
le in Struggle (FFPS) ang mga po- 
rum, talakayan at pagtitipon sa US 
at United Kingdom. Nakiisa naman 
ang mga grupo mula sa Ireland, 
China at iba pa. 

Pinasusubalian ng mga pagsu- 
long na ito ang hungkag na paha- 
yag ng National Task Force-Elcac 
noong Abril 3 na tanging dalawang 
larangang gerilya na lamang ng 
BHB ang aktibo habang ang 15 iba 
pa ay "mahina" nang mga lara- 
ngan. Hibang na ipinahayag ni Er- 
nesto Torres Jr, direktor ng 
NTF-Elcac, na nabuwag nito ang si- 
nasabing "72 ng kabuuang 89 lara- 
ngang gerilya" mula 2018. Muli na 
namang iniusod ng rehimeng US- 
Marcos Jr ang dedlayn para diuma- 
no lipulin ang lahat ng mga lara- 
ngang gerilya ng BHB sa katapusan 
ng 2023. 

ANG BAYAN 


MADALING 


1.8 milyon 


SALITA 


nawalang trabaho (job loss) noong Enero. 
Bumagsak ang bilang ng mga may 
trabaho mula 49 milyon noong 
Disyembre 2022 tungong 47.4 milyon. 


Dagdag dito, pinaliit din nang 1.5 milyon ang bilang ng 
nasa pwersa ng paggawa, habang tumaas ang bilang 


ng mga walang trabaho nang 153,000 at ng mga 


kulang ang trabaho nang 458,000. 


V20 


Sa 2024, tinatayang kakailanganin 


ng mga bansang ito ng 569 bilyon A 
para pambayad sa utang. N 


Pinagkunan: V20 at Boston University Global 
Development Policy Centre 


P1.3 bilyon 


kasalukuyang ginugugol ng US para 
kumpunihin ang paliparan sa Basa 
Air Base sa Clark, Pampanga para 
sa ekslusibong gamit ng mga tropa at 
eroplanong pandigma nito. 


Isa ito sa mga tinaguriang "EDCA site" o 
dayuhang base militar na itinayo nang 
hindi na nagpapaalam sa Senado, taliwas sa 
itinatakda sa reaksyunaryong Konstitusyong 
1987. 


99% 


Inaangkat ang 1.8 milyong metriko 
tonelada (halaga: $694.51 milyon), 
kabilang ang mga gatas para sa mga 
sanggol. 


ng gatas sa Pilipinas 

ay imported. Aa 
li] 


20 bansang pinakabulnerable 
sa climate change, kung saan 
nabibilang ang Pilipinas. 


P13.75 trilyon 


kabuuang utang ng Pilipinas, 
na mahigit 60% sa 

kabuuang lokal na 
produksyon. 

Para sa 2023, P1.630 trilyon ang 
awtomatikong inilaan sa 
pagbabayad nito. Mas mataas ito 
nang 18.65% kumpara sa 2022 at 


katumbas ng 6.85% ng GDP ng 
bansa. 


P4.1 


bilyon 


netong kita ng Shell Pilipinas 
noong 2022 sa gitna ng 
nagtatataasang presyo ng 
produktong petrolyo at pagsirit 


ng implasyon. 


p 


Credit 
Suisse 
Bank 


167-taong gulang at 
pangalawang 
pinakamalaking bangko sa 
Switzerland na tuluyang 
bumagsak noong Pebrero 
matapos ang serye ng 
pagkalugi ng pamumuhunan, 
pagbayad ng multa dahil sa 
money laundering, 
samutsaring iskandalo at pag- 
withdraw ng $119 bilyong 
kapital ng mga kliyente nito. 


W 29.12% 


0 49.20 milyon pa lamang ng 169 milyong 
subscriber ang nakarehistro hanggang 
noong Marso 21. 


Sa gayon, nanganganib mapagkaitan ng serbisyo 
sa komunikasyon ang umaabot sa 119.8 
milyong subscribers habang papalapit ang 
Abril 27, dedlayn sa pagpaparehistro. 


Mga pagkilos para sa dagdag-sahod, nagpapatuloy 


H abang papalapit ang Mayo Uno, paparaming mga sektor ang nag- 

lulunsad ng mga pagkilos para ipanawagan ang dagdag-sa- i 
hod at seguridad sa trabaho, kasabay ng pagpapababa ng presyo / 
ng mga bilihin. Ilan sa mga pagkilos ang sumusunod. 


Inilunsad ng Kadamay ang tau- 
nang Kalbaryo ng Maralita, ang 
isang linggong pagkilos ng mga ma- 
ralitang-lunsod na nakataon sa Se- 
mana Santa ng pananampalatayang 
Kristyano. Isang Misang Bayan ang 
ginanap noong Abril 2 sa Bustillos 
Church sa Sampaloc, Maynila. Dala 
ng mga maralita ang mga palaspas 
kung saan nakasulat ang mga pana- 
wagan para sa dagdag-sahod, segu- 
ridad sa trabaho at disenteng paba- 
hay. Noong Lunes Santo, muli silang 
nagtipon sa Liwasang Bonifacio sa 
Maynila para sa sahod at kabuha- 
yan. Magtatapos ang mga aktibidad 
ng kalbaryo sa Pasyon ng Masa sa 
Abril 4. 

Petisyon para sa dagdag-sa- 
hod sa Calabarzon. Nagsampa ng 


petisyon noong Marso 
27 ang 12 sa pagga- 
wa sa ilalim ng Wor- 
kers Initiative for 
Wage Increase 
(WIN4WIN) ng peti- 
syon sa wage board 
ng Calabarzon (Region 
IV-A) para sa dagdag-sahod 
para makamit ang unipormadong 
P750 minimum na arawang sahod. 
Sa kasalukuyan, may apat na mag- 
kaibang minimun na sahod sa rehi- 
yon. 

Payday Protest. Tumungo sa 
pambansang upisina ng DOLE ang 
mga manggagawa mula sa Unity of 
Wage Increase Now sa araw ng sa- 
huran (katapusan ng buwan) noong 
Marso 31 para kalampagin ang 


/ ahensya hinggil sa 
panawagan at peti- 
syon na itaas ang 
sahod. 

Kawaning kon- 
traktwal, gawing re- 
gular. Nagprotesta 
noong Marso 24 ang 

mga kawani ng gubyer- 

no para ipanawagan ang 
pagbabasura sa Joint 
Circular No. 2 S. 2020 ng 

DBM at COA na nag-awto- 

risa sa mga ahensya ng 

gubyerno na kumuha ng mga mang- 
gagawa sa mga labor agency. 

Sa kasalukuyan, mayroong 
700,000 kontraktwal, kaswal at na- 
kapailalim sa sistemang job order na 
mga empleyado ng gubyerno. Ipina- 
nawagan din nila ang pagtataas ng 
sweldo ng lahat ng mga kawani tu- 
ngong P33,000 kada buwan. Isina- 
gawa ang protesta sa harap ng upi- 
sina ng DBM. 


A 


Internasyunal na Araw ng walang Lupa. Nagtipon ang 
mga magsasaka sa harap ng upisina ng DAR sa Metro Ma- 
nila bilang pakikiisa sa Pandaigdigang Araw ng Kawalan 
ng Lupa noong Marso 29. Sa buong mundo, tinatayang 800 
milyong magsasaka ang walang sariling lupa dulot ng ka- 
walan ng tunay na reporma sa lupa at mga neoliberal na pa- 
takarang nagtulak ng pang-aagaw at pandarambong ng mga 
imperyalistang kumpanya sa kanilang mga sakahan, pangis- 
daan at lupang ninuno. Nagkaroon din ng mga pagkilos ang 
mga magsasaka ng Panay, Bicol at Lupang Ramos sa Cavi- 
te. 


Ayuno ng mga detenido sa Negros. Nag-ayuno ang mga 
detenidong pulitikal sa Negros noong Marso 30 para guni- 
tain ang ika-4 na taon ng "Oplan Sauron 2" at manawagan 
ng hustisya para sa mga biktima nito. Noong Marso 30, 
2019, 14 magsasaka ang pinatay ng mga pulis at militar sa 
Canlaon, Manjuyod at Sta. Catalina sa Negros Oriental ma- 
tapos malisyoso silang iugnay sa armadong kilusan. 


Hinaing ng mga drayber ng dyip, tugunan. Sa Cebu, 
nagprotesta ang mga drayber ng Piston-Cebu noong Marso 
31 para ipanawagan ang pagbaba ni LTFRB-7 Regional Di- 
rector Eduardo Montealto dulot ng kanyang kawalang-ak- 
syon sa usapin ng jeepney phaseout. 


Ipagtanggol ang Norte. Nag-ikot sa mga ahensya ng esta- 
do sa Metro Manila ang mga katutubo at tagapagtanggol sa 
karapatang-tao mula sa Northern Luzon noong Marso 20- 
21. Iginiit nila ang pagbabasura sa gawa-gawang kaso laban 
sa pitong aktibista na tinaguriang NL.7, pagtigil sa pambo- 
bomba sa mga sibilyang komunidad at iba pang paglabag sa 
karapatan ng mamamayan sa Norte. 


Kabataan kontra ROTC at taas-matrikula. Magkakasa- 
bay na nagprotesta ang mga grupo ng kabataan sa walong 
eskwelahan noong Marso 24 para tutulan ang itinutulak na 
mandatory ROTC ng rehimeng Marcos II. Ipinahayag din 
ng mga kabataan ang pagtutol sa napipintong pagtataas ng 
matrikula at ibang mga singilin sa mga pribadong unibersi- 
dad. Nakiisa sa pagkilos ang mga estudyante ng Far Eastern 
University, Univerity of Sto. Tomas, Ateneo de Manila 
University, University of the East, at iba pang unibersidad 
sa Metro Manila. 


Pribatisasyon ng CENECO, tinututulan. Naprotesta ang 
mga empleyado at konsyumer ng Central Negros Energy 
Cooperative sa Bacolod City noong Abril 4 para tutulan ang 
pribatisasyon ng serbisyo sa kuryente. Anila, magdudulot 
ito ng pagtataas ng singil at pangit na serbisyo tulad nang 
nangyari sa Bacolod City Water District (BACIWA). 

3 sibilyan, dinukot ng militar sa Batangas 


Die ng 59th IB noong Marso 27 ang tatlong sibilyan sa Batangas at 
itinago ng halos isang linggo. Dinampot sa harap ng Medical Center- 
Western Batangas sa Balayan sina Lloyd Descallar, Alfred Manalo at Angelito 
Balitostos. Si Balitostos, 65 anyos, ay nataon na nagdaraan habang dinudukot 


ang naunang dalawa. 


Sina Manalo at Descallar ay mga 
boluntir ng Sugarfolks Unity for Ge- 
nuine Agricultural Reform (SUGAR)- 
Batangas. Matapos ang ilang araw 
na paghahanap at paggigiit ng grupo 
sa karapatang-tao, napilitan ang 
2nd ID na amining nasa kustodiya 
nila ang tatlo. 

Pwersahang pagpapasuko sa 
La Union. Sapilitang "pinasuko" ng 
mga pulis ang apat na mangingisda 
ng Timek ken Namnaman dagiti Ba- 
bassit a Mangngalap iti La Union 
(TIMEK La Union-Pamalakaya) 


noong ikalawang linggo ng Marso. 


Ang apat ay mga residente ng Bara- 
ngay San Manuel Norte, Agoo, La 
Union. Inimbitahan sila sa presinto 
para tumanggap diumano ng ayuda 
pero pagdating doon ay ipinresenta 
bilang mga “sumukong rebelde.” 
Panggigipit sa mga sibiliyan sa 
Negros Occidental. Pinasok ang ba- 
hay at ininteroga ng mga pwersa ng 
62nd IB sina Danilo at Libeth Ge- 
runda ng Sityo Caliban, Barangay 
Banog-banog, Isabela noong Marso 
26 at Marso 28. Kinunan ng mga 
sundalo ng litrato ang mga anak ng 
mag-asawa na edad 16, 12 at 5- 


taong gulang. 

Militarisasyon sa Tondo at Ba- 
tangas. Nanghalihaw sa komunidad 
ng Hapilan at Aroma sa Barangay 
105, Vitas, Tondo ang mahigit-ku- 
mulang 90 sundalo ng 11th IB 
noong Marso 9. Nag-ikot sila para 
alamin ang kinaroroonan ng mga ka- 
sapi ng Gabriela at Kadamay. Ang 
Hapilan at Armona ay mga komuni- 
dad na nahaharap sa mga banta ng 
demolisyon para bigyan-daan ang 
proyektong Skyway Extension at 
land reclamation. 

Nagbahay-bahay din ang mga 
elemento ng 59th IB sa Barangay 
San Isidro Sur, Sto. Tomas, 
Batangas noong Marso 12. Tata- 
maan ang komunidad ng itatayong 
proyektong Sto.  Tomas-Malvar 
Diversion Road. 


3 maysakit na mandirigma sa NEMR, 
sadyang pinatay 


TATLONG MAYSAKIT NA Pulang mandirigma ng Bagong Huk- 
bong Bayan (BHB)-Northeastern Mindanao Region ang dinukot 
at sadyang pinatay ng mga sundalo ng Armed Forces of the Phi- 
lippines (AFP). Noong Marso 26, dinukot ang mag-asawang sina 
Dano at Rosalia Caindoy sa isang ospital sa Misamis Oriental 
habang nagpapagamot. Pinalabas silang napatay sa isang 
engkwentro sa pagitan ng AFP at BHB sa Barangay San Juan, 
Bayugan City, Agusan del Sur sa sunod na araw. 

Noong Marso 29, dinukot naman ng AFP si Emanuel Llanos 
Anob, 67 at maysakit, sa haywey sa Butuan City. Galing din siya 
sa isang ospital. Naiulat pa ng kanyang mga kaanak ang kan- 
yang pagkawala. Pinalalabas na napatay si Anob sa isang 
engkwentro sa San Miguel, Surigao del Sur sa sunod na araw. 
Basta na lamang inilagak ang kanyang bangkay sa isang funeral 
home sa Bayugan City. 

Naitala rin ang kaso ng paglabag sa internasyunal na 
makataong batas sa paglapastangan ng mga sundalo ng 50th IB 
sa bangkay ni Onal Osia Balaoing (Ka Puk-et), isang Pulang 
mandirigma, na napatay sa isang engkwentro sa Balbalan 
noong Marso 9. Paulit-ulit nilang pinagbabaril ang kanyang 
bangkay hanggang sa lumuwa ang mga lamang loob. Maraming 
bahagi ng kamay at paa niya ay nabali. 

Sa Sorsogon, ipinarada ng 9th ID bilang mga "surrenderee" 
sina Nestor Estillon at Edwin Jimenez noong Abril 3. 

Si Estillon ay iligal na inaresto ng 22nd IB sa Barangay 
Fabrica, Barcelona habang si Jimenez, kilala bilang Ka Bro at 
kasapi ng hukbong bayan, ay dinakip ng 31st IB sa Barangay 
Lapinig, Gubat noong Marso 9 habang dumadalaw sa kanyang 
pamilya. 

Pilipinas, ginagawang tau-tauhan 
ng US sa estratehiya kontra China 


KAISA NG MAMAMAYAN ong Partido Komu- 
nista ng Pilipinas sa pagkundena sa rehimeng 
Marcos sa pakikipagsabwatan nito sa imperya- 
lismong US para itayo ang dagdag na apat na 
base militar nito sa bansa. Noong Abril 3, inia- 
nunsyo ni Ferdinand Marcos Jr ang pagbibigay 
niya ng “akses" sa mga tropa at gamit militar 
ng US sa Camilo Osias Naval Base sa Sta. Ana, 
Cagayan: Lal-lo Airport sa Lal-lo, Cagayan, 
Camp Melchor dela Cruz sa Gamu, Isabela at 
Balabac Island na sakop ng Palawan. 

Ang mga lokasyong ito ay tinukoy bilang 
mga “pinagkasunduang lokasyon” sa ilalim ng 
Enhanced Defense Cooperation Agreement 
(EDCA). Tatamasa ng ekstra-teritoryal na mga 
karapatan ang militar ng US sa mga lugar na 
ito. Ibig sabihin, walang awtoridad ang Pilipi- 
nas na itakda o kahit usisain ang mga aktibidad 
o iniimbak na armas ng mga tropang Amerikano 
sa mga ito. 

Sa pagpayag ng tutang estado sa mga "lo- 
kasyong EDCA," pumapayag din itong gamitin 
ng US ang Pilipinas bilang tau-tauhan sa estra- 
tehiya kontra China. Isinasapanganib nito ang 
kalayaan at buhay ng mga Pilipino. Tungkulin 
ng lahat ng mga Pilipinong nagmamahal sa ba- 
yan na ipagtanggol ang bansa sa pamamagitan 
ng pagtutol sa EDCA at paggigiit na lansagin 
ang mga dayuhang base militar sa bansa. 


Pandarambong ng mga mina at dayuhang 


plantasyon sa Surigao del Sur 


Wes silbi para sa masang magsasaka at Lumad ng Surigao 
del Sur ang malalaking makinarya at kagamitan sa agrikultu- 


ra na "ibinigay" ng Department of Agriculture Caraga Region noong 
Marso 30. Para sa kanila, palamuti ang mga kagamitang ito. Ta- 
nong nila: saang sakahan gagamitin ang mga ito gayong bi- 
nabakbak na ng malalaking plantasyon at operasyong mina 

ang mga lupang agrikultural sa prubinsya? 


Ang Surigao del Sur ay mayro- 
ong kabuuang sukat na 523,050 na 
ektarya ng lupa kung saan nakalaan 
dapat sa agrikultura ang 214,032 
ektarya nito. Pangunahing produkto 
ng prubinsya ang palay, mais, buko, 
saging, palay, abaka at iba pang ta- 
nim na pagkain tulad ng kamoteng 
kahoy. Subalit sa halip na paunlarin 
ang agrikultura, isinuko ang mga lu- 
pang pang-agrikultura sa operasyon 
at eksplorasyong pagmiminina at 
ekspansyon ng dayuhang mga plan- 
tasyon. 

Noong Marso lamang, binili ng 
kumpanyang Surigao Greens Agri 
Corp, subsidyaryo ng A. Brown, ang 
70,000 metro kwadradong lupa sa 
bayan ng Barobo para sa ekspan- 
syon ng plantasyong oil palm nito. 
Kasama nitong binili ang isang oil 
palm milling plant sa naturang lugar. 
Ang A. Brown ay bantog sa pagpa- 
palayas at pandarahas sa mga Lu- 
mad at magsasaka, kadalasang ka- 
sabwat ang Armed Forces of the 
Philippines (AFP), katulad ng gina- 
wang pagpapalayas sa Opol, Misa- 
mis Oriental. 

Sa buong CARAGA, rehiyong ki- 
nabibilangan ng Surigao del Sur, ti- 
natayang nasa 25,827.93 ektarya 
ang sakop ng mga plantasyong ng oil 
palm. Kasalukuyang nagpoprodyus 
ang mga plantasyong ito ng 150,000 
metriko toneladang krudong oil palm 
para pang-eksport. Nakatakdang 
palawakin ang plantasyon nito ng 
dagdag pang 50,000 ektarya 
hanggang 200,000 ektarya sa buong 
rehiyon ng Eastern Petroleum Group 
of Companies, isang kumpanyang 
Amerikano. 

Liban dito, hawak din ng mga 

plantasyon ng 
saging ng kum- 
panyang Japanese 
na Sumifru ang mga lupang pang- 
agrikultura sa Tagbina at Barobo. 
Mayroon ding malawak na planta- 
syon ng saging sa Tago na pag-aari 
ng kumpanyang Falcon. Ang mga 
produktong ng mga plantasyong ito 
ay iniluluwas sa ibang bansa. 

Pugad din ng mga kumpanya sa 
pagmimina ang prubinsya. Dahil hitik 
sa likas na mineral, laluna ang An- 
dap Valley Complex na mayroong pi- 
nakamalaking reserba ng karbon sa 
buong mundo, pinaglalawayan ang 
yaman ng prubinsya ng mga buruk- 
rata at kasosyo nilang dayuhang 
kumpanya. 

Kabilang sa mga kumpanyang ito 
ang Clarence T Pimentel Mining Cor- 
poration, Vicente T Pimentel, Marc 
Venture Mining Corporation, Ca- 
rascal Nickel Corporation at marami 
pang iba. Nariyan din ang Abacus 
Mining Corporation na planong sak- 
lawin ang mga bayan ng San Miguel, 
San Agustin, Marihatag, Cagwoait, 
Tago at Lianga sa pagmimina ng 
karbon. 

Katambal ng mga operasyong 
pagmimina ang malawakang milita- 
risasyon laban sa mga magsasaka at 
Lumad na lumalaban. Sa Andap Val- 
ley nakatira ang mga Manobo at Ma- 
manwa na nabubuhay sa yaman ng 
kagubatan para sa kanilang pagkain, 
gamot at pangunahing pangangai- 
langan. Kasangkapan ang mga 
pwersang militar at paramilitar, pi- 
nalalayas sila sa kanilang lupang ni- 
nuno. 

Nitong nagdaang limang taon, 
walang awat at sustenido ang mga 


nakapokus na operasyong militar, 
pambobomba at militarisasyon sa 
309 mga barangay sa prubinsya. 
Nagdulot ang mga operasyong ito 
ng kahindik-hindik na mga krimen 
laban sa sangkatauhan, kabilang 
ang dalawang masaker sa Lianga 
noong 2015 at 2021. Naganap dito 
ang paulit-ulit at malawakang dis- 
lokasyon at pagbakwit ng mga Lu- 
mad dahil sa mga operasyong mili- 
tar. Apektado hindi lamang ang ka- 
buhayan at buhay ng mga residen- 
te, kundi pati ang kanilang mga 
eskwelahan na ipinasara ng militar 
sa panahon ng rehimeng Duterte. 

Lampas isang dekada nang si- 
nesentruhan ang prubinsya at 
buong rehiyong Caraga ng walang 
patid na militarisasyon sa ngalan ng 
mina at plantasyon. Noong 2008, 
inilagak dito ang tinaguriang 
Investment Defense Force (IDF), 
mga pwersang militar at paramilitar 
na ang misyon ay depensahan ang 
mga pag-aari, imprastraktura at 
mga proyekto ng mga mapandam- 
bong na kumpanyang mina at plan- 
tasyon. 

Kinokombert din ang mga lu- 
pang agrikultural sa prubinsya ng 
programang Expanded National 
Greening Program ng Department 
of Environment and Natural Reso- 
urces. Nililinlang ng DENR ang mga 
magsasaka para pumaloob sa natu- 
rang programa, talikuran ang kani- 
lang tradisyunal na tanim na pag- 
kain, at magtanim ng mga komer- 
syal na binhi tulad ng falcatta, pru- 
tas at iba pa. [28] 

